Diari Oficial de la Generalitat Valenciana


Sumari del DOGV 5688, del 25-01-2008 (2008/92)

Assumpte civil 396/2006. Notificació de la sentència a Soluciones Inteligentes Avanzadas Benidorm, SL.
------------------------------------------------------------------------------------------------------

### Dades del document

Número de DOGV
:   5688

Data del DOGV
:   25-01-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/92


Data del document
:   04-12-2007

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Assumpte civil 396/2006. Notificació de la sentència a Soluciones Inteligentes Avanzadas Benidorm, SL. [2008/92]  
Procediment: assumpte civil 000396/2006  
Part demandant: Benigas, SL  
Part demandada: Soluciones Inteligentes Avanzadas Benidorm, SL  
Sobre: verbals arrendataris i precaris  
En el judici referenciat, s'ha dictat la resolució que té el text literal següent:  
«Sentència número 963/2007  
Benidorm, 3 de setembre de 2007   
Juana Vera Martínez, magistrada del Jutjat de Primera Instància número 2 d'esta ciutat, ha vist les actuacions de judici verbal de desnonament seguides en este Jutjat amb el número 396/2006 per les quals se sol·licita es decrete el desnonament per falta de pagament de rendes i reclamació de quantitat en les quals ha sigut actor Benigas, SL, defés pel lletrat Benno Baschwitz Zaragoza i representat pel procurador Luis Roglá Benedito contra la part demandada, Soluciones Inteligentes Avanzadas Benidorm, SL, declarada en situació processal de rebel·lia, en consideració als següents,  
Antecedents de fet  
Primer. L'esmentat procurador en la representació que té i que ha acreditat en les actuacions va presentar demanda de judici verbal, sobre la base dels fets següents:  
a. L'actor és propietari de la finca situada a Benidorm, avinguda de Russafa, número 1, edifici Placonsa, local 1.  
b. En 15 de setembre de 2003 es va informar per les parts contracte d'arrendament.  
c. Des del mes de febrer la part demandada ha deixat de pagar la renda així com quantitats assimilades (subministrament de llum) endeutant un total de 1.015,31 euros.  
Després d'al·legar els fonaments de dret que entenia aplicables va sol·licitar es dictara una sentència per la qual es va declarar que es corresponia el desnonament de l'habitatge situat a Benidorm, avinguda de Russafa, número 1, edifici Placonsa, local 1, per falta de pagament de la renda, i es condemnava la part demandada al pagament de la quantitat de 1.015,31 euros a més a més de les quals resulten fins a l'execució de la sentència amb l'advertiment de llançament i condemna expressa en costes.  
Segon. A la vista va comparéixer en forma la part actora, i no la part demandada malgrat constar que havia sigut citada en legal forma per la qual cosa se la va declarar en l'acte en situació processal de rebel·lia, i va continuar la vista amb la sola intervenció de la part actora que va ratificar l'escrit inicial i el va ampliar en el sentit de manifestar que les rendes endeutades fins a la data incloïen els mesos fins al del judici i dos factures de subministrament de llum, i que ascendixen en total a 24.245,93 euros. Seguidament va sol·licitar el rebement del plet a prova i sol·licitava la pràctica de les proves que va estimar convenient amb el resultat que obra en l'enregistrament i en l'acta suscinta extensa a tal efecte, i queden les actuacions vistes per a sentència.  
Fonaments de dret  
Primer. Sobre les pretensions de les parts, l'actor exercita acció de desnonament per falta de pagament de les rendes pactades, article 250.1.1ª de la Llei d'Enjudiciament Civil i acumuladament, acció de reclamació de les rendes degudes amb fonament en l'article 438.3.3ª de la Llei d'Enjudiciament Civil.  
Segon. Pel que fa a la sol·licitud que es declare la resolució del contracte d'arrendament, és a dir, que es decrete el desnonament de la part demandada, i per tant, que es done per resolt el contracte d'arrendament, disposa l'article 440.3 in fine Llei d'Enjudiciament Civil "se li advertix al demandat que, de no comparéixer a la vista, es decretarà el desnonament sense més tràmits", de manera que havent sigut advertida la part demandada en legal forma per este Jutjat, ja que en la cèdula de citació en les prevencions legals es fa expressament constar aquell advertiment, i es correspon decretar el desnonament amb tots els efectes que li són inherents, i es declara resolt el contracte d'arrendament al qual es referix este procediment i tot això per imperatiu legal.  
Tercer. Conforme a les regles que regixen la càrrega de la prova, article 217 de la Llei d'Enjudiciament Civil, en relació amb l'article 444.1 de la Llei d'Enjudiciament Civil sobre motius d'oposició, correspon a l'actor provar aquells fets en els quals es fonamenta la pretensió, i a la part demandada aquells altres que acrediten el pagament, o circumstàncies relatives a la procedència de l'enervació.  
Per la seua banda, la part actora ha aportat com a document número 3 un contracte del qual es desprén que la part actora i la part demandada van celebrar un contracte d'arrendament que tenia per objecte l'immoble situat a Benidorm, avinguda de Russafa, número 1, edifici Placonsa, local 1 de Benidorm i es va pactar una renda mensual de 1.322 euros més despeses.  
Pel que fa a la falta de pagament de les mensualitats reclamades, i com es tracta d'un fet negatiu, difícilment es pot exigir a la part actora que l'aprove, màxim quan per raons de facilitat i disponibilitat probatòria correspondria a la part demandada acreditar, si s'escau, que les mensualitats reclamades les ha pagades, per la qual cosa per no haver-ho fet s'ha de tindre per cert que la part demandada ha impagat les quantitats reclamades en concepte de rendes, i haurà de ser condemnada a pagar la quantitat de 24.245,93 euros per les mensualitats impagades des de febrer més despeses.  
Quart. Pel que fa a les costes, s'han d'imposar al demandat, en virtut del que disposa l'article 394 LEC, en haver sigut estimada la demanda en la seua integritat.  
Vistos els articles esmentats i altres de pertinent i general aplicació.  
Dispositiva  
Estimar la demanda interposada pel procurador Luis Roglá Benedito en nom i representació de Benigas, SL, contra Soluciones Inteligentes Avanzadas Benidorm, SL.  
1. Declarar resolt el contracte d'arrendament de data 15 de setembre de 2003, que vinculava la part actora amb Soluciones Inteligentes Avanzadas Benidorm, SL, relatiu a l'habitatge situat a Benidorm, avinguda de Russafa, número 1, edifici Placonsa, local 1 per falta de pagament de la renda pactada, i es condemna esta part demandada, Soluciones Inteligentes Avanzadas Benidorm, SL, a sotmetre's a esta declaració, i a desallotjar este immoble en el termini legal de 30 dies, i el deixarà lliure i expedit, a disposició de l'actora, i se l'advertix que en cas d'incompliment es podrà procedir al seu llançament en la data assenyalada en la interlocutòria d'incoacció, per al cas en que la part demandada no recorra esta resolució.  
2. Condemnar Soluciones Inteligentes Avanzadas Benidorm, SL al pagament a l'actora de la quantitat de vint-i-quatre mil dos-cents quaranta-cinc euros amb noranta-tres cèntims (24.245,93 euros), en concepte de rendes i quantitats assimilades més les que es produïsquen fins a l'efectiu desallotjament del demandat.  
3. Condemnar Soluciones Inteligentes Avanzadas Benidorm, SL al pagament de les costes del procés.  
Notifiqueu esta sentència a les parts, i feu-los saber que contra esta es pot interposar recurs d'apel·lació que, si s'escau, s'haurà de preparar davant este Jutjat dins dels cinc dies següents de la notificació i sobre el qual resoldrà l'Audiència Provincial d'Alacant.  
Porteu l'original al llibre de sentències.  
Esta és la meua sentència, de la qual s'expedirà testimoniatge per a incorporar-lo a les actuacions, que pronuncie, mane i firme».  
En atenció al desconeixement de l'actual domicili o residència de la part demandada, per provisió de 4 de desembre de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació.  
Benidorm, 4 de desembre de 2007.- La secretària judicial: Mª Engracia Román Iborra.